Balochistan

Balochistan () on Pakistanin läntisin provinssi. Sen pinta-ala on 347 190 km², joten se on Pakistanin provinsseista laajin. Asukkaita siellä on 14,9 miljoonaa. Balochistanin pääkaupunki on Quetta. Balochistan on osa historiallista Belutšistania, jonka aluetta on myös Iranin ja Afganistanin puolella.

 Maantiede ja ilmasto 
Balochistan on Iranin ja Afganistanin rajanaapuri, ja sillä on pitkä rantaviiva Arabianmerellä. Maastoltaan Balochistan on enimmäkseen vähäsateista kivikkoerämaata.Balochistan Development Gateway  Eniten sataa maakunnan koillisosassa: 200–500 mm vuodessa.Provinssin hallituksen virallinen kotisivu  Quettassa on kuuminta kesäkuusta elokuuhun, jolloin keskimääräinen päivän ylin lämpötila on 35–36 celsiusastetta. Marraskuusta helmikuuhun yön keskimääräinen alin lämpötila on pakkasen puolella.

 Historia 
Kaivaukset Mehrgarhissa ovat paljastaneet asutusta 9 000 vuoden takaa. Nämä ovat vanhimpia jäänteitä ihmisistä, jotka ovat siirtyneet metsästäjä-keräilijäkulttuurista maanviljelykseen.Provinssin hallituksen virallinen kotisivu: Historia 

Aleksanteri Suuren valtakunta ulottui nykyisen Balochistanin alueelle. Sille nimen antaneet belutšit eli baluchit saapuivat seudulle vasta 1300-luvulla.

Balochistan oli brittien vallassa vuosien 1877–1947 ajan osana brittiläistä Intiaa.

Balochistan sai nykyiset rajansa vuonna 1970.

Balochistania ovat koetelleet monet maanjäristykset. Balochistanin maanjäristys vuonna 1945 vaati noin 4 000 ihmisen hengen. Pakistanin maanjäristys 2008 surmasi yli 200 ja Pakistanin maanjäristys 2013 yli 500 henkeä.

Balochistanissa on ollut alueen itsenäisyyttä ajanutta aseellista toimintaa Pakistanin itsenäisyydestä lähtien ja siihen liittyvä väkivalta on kasvanut ja vähentynyt aalloittain seuranneina vuosikymmeninä.Nykyisin alueella on useita aktiivisia aseellisia järjestöjä.

 Politiikka 
Balochistanin pääkaupunki on Quetta, jossa kokoontuu provinssin parlamentti, jossa on 51 vaaleilla valittua jäsentä. Parlamentissa on lisäksi varattu paikka 11 naisella ja 3 ei-muslimille. Toimeenpanovalta on provinssin hallituksella, jota johtaa pääministeri.Provincial Census Report: Balochistan, s. 43.

Maakunnassa asuvat belutšit ovat tyytymättömiä Pakistanin keskushallintoon. Belutšit vaativat itselleen suurempaa osaa alueen luonnonvaroista. Tyytymättömyys on usein puhjennut väkivaltaisuuksiksi. Keskushallintoa syytetään kidnappauksista ja muista ihmisoikeusrikkomuksista.

 Talous ja liikenne 
Balochistanissa on maakaasua, öljyä ja kultaa, mutta niitä ei ole juuri hyödynnetty.

Kuivuus rajoittaa maanviljelystä. Vehnää, hirssiä ja riisiä viljellään kotitarpeiksi, hedelmiä myös myyntiin. Lampaankasvatus on laajamittaista. Pienimuotoinen teollisuus tuottaa tekstiileitä, elintarvikkeita ja pieniä koneita.

Quettan lentokenttä palvelee kotimaanliikennettä. Sinne menee rautatie ja maantie Karachin satamakaupungista. Maantieverkko yhdistää suurimpia kaupunkeja, muuten liikenneyhteydet ovat huonot.

 Väestö ja koulutus 
Pakistanin vuoden 2023 väestönlaskennan mukaan Balochistanissa on 14 894 402 asukasta.Provincial Census Report: Balochistan, s. 4–5. Alueen suurimmat etniset ryhmät ovat belutšit, paštut ja sindhit. Puhutuimmat kielet ovat belutši (39,9 prosenttia asukkaista), paštu (34,0 prosenttia), brahui (17,2 prosenttia) ja sindhi (3,8 prosenttia). Asukkaista 99,3 prosenttia on muslimeita.

Vuonna 2013 vain 41 prosenttia väestöstä laskettiin lukutaitoisiksi. Erityisen huono on naisten lukutaitotilanne. Monet koulurakennuksista ovat rappiolla, kaikissa ei ole sähköä.

Balochistanin yliopisto on perustettu 1970.

 Lähteet 


 Viitteet 

 Aiheesta muualla 

*